title: "Interval (Musiik)"
text: "En Interval (Latiinsk fuar \"R\u00fcm twesken Pualen\") weeget di R\u00fcm twesken tau T\u00f6\u00f6ni, om t\u00f6 biskriif, hur fiir d\u0101nen \u00f6n di Toonle\u0111er \u00fctenachtler lii.\n\nInterval-Noomen en St\u00f6\u00f6pen \u00f6n di Toonle\u0111ern \n\n\u00d6n Euroopa her em forskeligi Toonsysteemi, en diarfan k\u00fcr h\u00f6m bit ombi dit Jaar 1700 dit Dur-Moll-Systeem, wat w\u00fc deling keen, d\u00f6\u00f6rseet. Di \u00dc\u0111ern sen deling fuaral \u00fcs S\u0113rken-Toonle\u0111ern bikeent, aurdat \u00f6n't Merelaaler fuaral \u00f6n S\u0113rken masi Musiik \u00fcttaacht en maaket waar. Des Systeeme wiar fuar't Miist heptatoonsk, dit meent, aur soowen T\u00f6\u00f6ni. Uk des her tau hualev Toonst\u00f6\u00f6pen, en diarom jit uk des diatoonsk (\"Di\" en \"dia\" es latiinsk fuar tau).\nDi Intervalnoomen waar aurnomen. Di bikeentest sen d\u0101nen, diar jir weeget sen:\n\nHur fiir giar dit?\nDes Systeem giar \u0101p bit t\u00f6 h\u00f6nert St\u00f6\u00f6pen, dit wiar da wat en bisnaki me di Dochter, wan em dit \u00fctaarberi wil. Bi daagelks Musiik kumt bal n\u00f6nt \u00dc\u0111ers fuar \u00fcs bit t\u00f6 di Okt\u0101vi.\n\nEn bet wat aut Noonenakordi\nDi Nooni kumt somtirs fuar, bi sok Leedjis \u00fcs \" We are the world\" kum \u00f6n di Br\u00f6ch Noonenakordi fuar:\n\n               Cadd9                 Dadd9             Eadd9 \n When you're down and out and there seems no hope at all\n But if you just believe, there's nowhere you can fall.\n\n Bi des Akordi uur di Nooni diart\u00f6 sp\u00f6et, bi C-Dur en hoogi D, bi D-Dur en hoogi E, bi E-Dur en hoogi F\n\nBi di Rock- en Bluesmusiik sa \u00fcs somtirs uk bi Jazz uur me \"9\"-, di \"Kr\u00fcts-Niigen\"-Akordi aarbert. Bi sok Akordi es di senerligi Toon en hualev Toon aur di Nooni, wat dit \"\" weeget.\nJimi Hendriks heer me Purple Haze en senerligi Stek skrewen. Di Kadens diart\u00f6 bigent me E9 en diar da aur G- en A-Dur:\n\n Bisp\u00f6l Purple Haze\n |E9 | G A |\n Di Streeken weegi di Takti.\n\nDes Stek lefet diarfan, dat em \u00fcp Gitari, di diip E-Streeng frii swingi ken. Di Akord uur me C7 \u00f6n di soowenstst Bund maaket.  Fuar di \"9\"-Toon kumt di litj Finger \u00f6n di aachst Bund fan di H-Streeng.\n\nEn gur Bisp\u00f6l fuar di \"9\"-Akord, jir \u00f6n D-Dur, es \"Taxman\" fan George Harrison.\n\nDi Intervali reekni jam t\u00f6hop\nBi dit Systeem es dit gur t\u00f6 weet, dat di Intervali t\u00f6hop \u00fcp en Okt\u0101vi \u00fctkum.\nBisp\u00f6l: En Kwarti giar fan C t\u00f6 F, en en Kwinti giar fan F \u0101p t\u00f6 C'. \nBi fjuur (Kwarti) en f\u00fcf (Kwinti) kumt da ek niigen \u00fct. Rocht es aacht, en Okt\u0101vi, aurdat di jest Toon bi ark Interval meteelet uur.\nDit es gur t\u00f6 weet, wan em me di Kwintenkrais of Instrumenti sa \u00fcs di Gitari aarberi wel.\n\nLuki uk jir\nStevie Ray Vaughan sp\u00f6let \"Taxman\"\nDi \"Wunschlistenband\" sp\u00f6let \"Taxman\"\n\nMusiik_S\u00f6lring\nMusiikteorii"